projecte-aina/catalan_government_crawling huggingface dataset:
El plànol titulat "Plano geométrico del termino de Llerona" (les Franqueses del Vallès) forma part de la col·lecció de documents de l'Arxiu Comarcal del Vallès Oriental, és de grans dimensions (1,19 x 2,10 m) i posterior al 1846.
El plànol abans de la restauració
El plànol està fet a mà, a color, amb el Congost en blau i les cases en rosa, però sense indicar-ne el nom de les mateixes.
Totes les parcel·les estan numerades, essent 608 en total.
L'únic nom que apareix és el de "camino de Can Margen".
La mesura utilitzada és la cana catalana.
Aquest any es preveu restaurar un altre plànol similar, en concret el de Marata.
La feina ha estat portada a terme per la restauradora Berta Blasi.
Presentació del llibre 'La revolució de 1936 a Granollers', un estudi sobre l'inici de la Guerra Civil, de Carles Font Cladellas, periodista i historiador.
Portada del llibre "La Revolució de 1936 a Granollers" del periodista i historiador Carles Font Cladellas
Després de quatre anys de treball, es presenta aquest estudi sobre l'inici de la Guerra Civil a Granollers.
L'autor ha fet recerca a l'Arxiu Comarcal (fons judicials), Arxiu Municipal de Granollers, Arxiu del Tribunal Militar Territorial de Barcelona, Arxiu de la Guerra Civil de Salamanca i arxius departamentals francesos de Toulouse i Perpinyà.
Igualment ha realitzat diverses entrevistes i buidatge de memòries i publicacions.
Es tracta d'una obra que aporta dades històriques i molts detalls fins ara desconeguts sobre la revolució que va esclatar a la capital de Vallès Oriental en començar la Guerra Civil espanyola.
L'Arxiu Comarcal del Vallès Oriental organitza un curs pràctic d'introducció a la restauració de documents (paper i pergamí) a càrrec de Berta Blasi.
Aquest curs serà de vuit hores lectives i tindrà dues parts, una teòrica amb els principis bàsics on es tractarà sobre les principals amenaces del patrimoni documental, les conseqüències sobre els documents i els processos i tècniques habituals per a tenir-ne cura i una segona part on s'aplicaran aquests coneixements a nivell pràctic sobre una document original.
Primera part teòrica: Ètica de la restauració, principals causes de deteriorament, processos bàsics de conservació i introducció a la fitxa estandaritzada
Segona part pràctica: Neteja en sec, anàlisi físico-químiques, neteja humida, aplanat, consolidació d'estrips i llacunes, sistema de protecció
Les places són limitades, cal inscriure's prèviament i pagar una matrícula de 15 euros.
L'alimentació catalana, segles XVI-XVIII, segons receptaris i diverses fonts d'arxiu a càrrec de M. Àngels Pérez Samper, catedràtica d'Història Moderna de la Universitat de Barcelona
La professora M. Àngels Pérez Samper, catedràtica d'Història Moderna de la Universitat de Barcelona, és especialista en història de l'alimentació i la cuina a la Catalunya del Renaixement i el Barroc.
Ha publicat diversos estudis al respecte, basant-se sempre en l'estudi de manuscrits i llibres antics.
Presentació de l'Inventari General d'Onomàstica del Vallès Oriental, obra del granollerí Enric Garcia-Pey i Pey.
Acte de presentació dels tres primers volums de l'Inventari General d'Onomàstica del Vallès Oriental, editat per l'Arxiu Comarcal i el Consell Comarcal del Vallès Oriental, amb la presència del mateix autor, del president del Consell Comarcal, de l'alcalde de Granollers, del president de la Societat d'Onomàstica i de l'historiador Joan Garriga.
L'ACVO organitza un taller d'arxiu i conservació de fotografies de l'àlbum familiar
Taller organització de l'àlbum familiar
Taller de 4 hores per oferir unes pautes per a l'organització de les nostres fotografies familiars, així com les condicions òptimes per conservar els fons fotogràfic familiar.
Es tracta d'una sessió on es combina la teoria i la pràctica sobre l'ordenació i classificació del nostre arxiu de fotografies i les millors condicions per la seva conservació a llarg termini.
La formació estarà a càrrec de Susanna Muriel, arxivera de col·leccions fotogràfiques.
Places limitades; informació i inscripcions a l'ACVO fins al 20 de maig
El preu de la inscripció és de 15 euros
Seu de l'Arxiu Comarcal del Vallès Occidental
L'Arxiu Comarcal del Vallès Occidental (ACVOC) va ser creat l'any 1982 com a arxiu depenent de la Generalitat de Catalunya.
La seva ubicació a Terrassa va respondre a la llarga tradició que la ciutat ha mantingut en matèria d'arxius.
Actualment també comprèn l'Arxiu Històric de Terrassa, que fou creat el 1932.
L'Arxiu Comarcal del Vallès Occidental - Arxiu Històric de Terrassa custodia un total de 298 fons documentals amb un volum de 5.466 metres lineals de documentació de procedència d'administració local, reial i senyorial, notarial, religiosa, empresarial i particular.
A més, disposa de 250 metres lineals més de biblioteca auxiliar i administrativa.
El document més antic custodiat a l'Arxiu és un fragment de còdex amb escriptura visigòtica datat del segle IX.
El nou i modern edifici que allotja l'Arxiu, inaugurat el 9 de juny de 2014, té una superfície de 3.200 m2 i es divideix en tres àrees bàsiques.
Una primera àrea a la planta inferior de cinc dipòsits convencionals més un sisè per a formats especials.
Una àrea de tres dipòsits en una planta superior, amb moll de càrrega i descàrrega i secció de desinfecció, de neteja i de magatzem.
Finalment, una àrea principal amb un dipòsit convencional, una sala de treball interna, una sala de digitalització, dos dipòsits refrigerats per a la preservació de fotografies, una sala de treball externa, una espaiosa sala de consulta pública, un espai per a activitats de formació i una sala polivalent de gran capacitat.
El nou equipament té la finalitat de preservar, conservar, tractar i difondre el patrimoni documental d'àmbit local i comarcal, per la qual cosa incorpora eines de tractament digital.
L'Arxiu també desenvolupa una important funció d'agent cultural i social al servei de Terrassa i del Vallès Occidental.
A més d'assessorar les administracions del seu àmbit que ho sol·licitin en matèria de gestió de documents i en la implantació de sistemes de gestió documental.
Aquesta funció abasta tant la documentació en suports tradicionals com els suports electrònics i els documents digitalitzats.
La creació de l' Archiu Generau d'Aran (AGA) es va consensuar mitjançant un conveni subscrit el 7 de setembre de 1995 entre el Departament de Cultura i Mitjans de Comunicació de la Generalitat de Catalunya, el Conselh Generau d'Aran i l'Ajuntament de Vielha e Mijaran.
Les seves instal·lacions van ser inaugurades, el 7 de novembre de 1998, pel Molt Honorable Senyor Jordi Pujol, President de la Generalitat de Catalunya.
La seu de l'Arxiu és Çò d'Ademà, antigua casa senyorial, més coneguda com a Casa deth Senhor d'Arròs.
Aquest edifici va ser construït cap a l'any 1820 per Francisco Ademà Subirà.
La Casa també és la seu institucional del Conselh Generau d'Aran.
L' Archiu Generau d'Aran ingressa ordinàriament la documentació del Conselh Generau d'Aran així com d'altres institucions públiques del territori i, mitjançant conveni la d'institucions privades o bé de persones físiques o jurídiques que vulguin cedir en dipòsit o donar els seus fons d'acord amb el què estableix la Llei 10/2001, d'arxius i documents.
Com a fons rellevants destaquem la documentació històrica de la màxima institució aranesa i el gran volum de fons patrimonials procedents de diverses cases pairals araneses.
La biblioteca auxiliar compta amb llibres de temàtica comarcal i ciències socials en general.
Recital de poemes per a celebrar el Dia Internacional de la Poesia
El 21 de març es celebra el Dia Internacional de la Poesia i aquest any les institucions culturals de la Val d'Aran han elegit la "Memòria" com a tema del recital dels poemes.
'Memòries en tinta' recull poemes al voltant dels diversos tipus de memòria, com la històrica, la natural, la col·lectiva...
L'activitat l'organitza la major part d'institucions culturals de la Val d'Aran.
Els poemes i els seus lectors són cercats per la Bibliotèca Generau de Vielha, Bibliotèca Municipau de Salardú, Musèus dera Val d'Aran i Archiu Generau d'Aran.
La música que els acompanya es posa en escena per part de l'Escòla Municipau Val d'Aran i de l'Escòla Tchaikowsky.
L'acte compta amb la col·laboració del Conselh Generau d'Aran, Ajuntament de Vielha e Mijaran, Ajuntament deth Naut Aran, Diputació de Lleida, Institut d'Estudis Ilerdencs i Fundació Jacint Verdaguer.
Edició d'una sèrie de 50 reportatges al Diari de Terrassa sobre dades històriques de Terrassa que tenen el seu reflex en documents conservats a l'Arxiu Comarcal del Vallès Occidental.
Cada setmana un estudiós analitza i explica amb un llenguatge planer, però sense perdre rigor científic, un document amb un doble objectiu: donar a conèixer els fons que conserva l'Arxiu i que els terrassencs coneguin aspectes de la vida quotidiana que conformaven la vida dels seus avantpassats i que es troben reflectits en multitud de documents.
Els documents seleccionats pertanyen a tres períodes: època medieval (segles IX a XV), època moderna (segles XVI a XVIII) i època contemporània (del segle XIX a la dècada dels setanta del segle XX).
Organitza: Centre d'Estudis Històrics de Terrassa, Diari de Terrassa i l'Arxiu Comarcal del Vallès Occidental
El proper 6 d'abril, l'Arxiu Comarcal acull la primera jornada dedicada a l'estudi de les novel·les històriques que han utilitzat Terrassa com a escenari de ficció.
En concret es treballaran cinc novel·les, que seran presentades per cinc escriptors i contextualitzades per sengles historiadors.
Parlarem de "La Teranyina", de Jaume Cabré; "Homes i Màquines", de Joan Duch; "La ciutat del fum", de Vicenç Villatoro; "Bóts i barrals", de David Yeste; i "Fés-te repicar", de Núria Albó.
La jornada és gratuïta per a tots els assistents i s'entregarà certificat d'assistència.
Data: 6 d'abril de 2011, de 10 a 19:30 h.
Lloc: Arxiu Comarcal del Vallès Occidental, Carrer del Pantà, 20, baixos, Terrassa
Organitza: Centre d'Estudis Històrics de Terrassa i Arxiu Comarcal del Vallès Occidental
Col·labora: Institut Ramon Muntaner, Grup d'Estudis de Literatura Catalana Contemporània i Ajuntament de Terrassa
Mostra de fotografia d'elements de ferro de la Val d'Aran
La mostra exposa fotografies de producció pròpia de tots aquells elements de ferro que s'han conservat a les cases araneses fins a l'actualitat.
Tot el material gràfic elaborat durant la producció d'aquesta exposició s'ha dipositat a l'Arxiu i passa a formar part del fons de la Fundacion Musèu Etnologic dera Val d'Aran.
L'Arxiu ha prestat cinc documents relacionats amb el tema de l'exposició.
Els participants es reuniran un dissabte al mes per a llegir i treballar documents dipositats a l'Archiu Generau d'Aran
En aquesta segona edició es treballaran els Llibres de capítols de les universitats araneses dipositats a l'Arxiu.
Els capítols eren acords amb els quals es reglamentava tot un seguit de punts que afectaven la vida comunitària.
A la Val d'Aran el capítol és un reglament o norma emanada del consell local i no condicionada a cap altra institució.
La seva forma, un seguit d'articles, li donen el nom.
El primer que es treballarà serà Llibre de capítols de la universitat d'Arròs e Vila, que comprèn el període entre el 1684 i el 1815 i inclou tots els acords del consell, essencialment capítols, però també comprèn referències a arrendaments i a disposicions legals emanades del poder central.
Aquest any, es facilitarà el seguiment de les trobades a través de la pàgina web de l'Arxiu.
Aquí s'ha creat un espai a on s'aniran penjant i comentant els documents que es treballaran.
Celebrem el Bicentenari de la construcció d'aquest edifici d'estil neoclàssic seu de l'Archiu Generau d'Aran
Obligatòri l'us de mascareta pròpia durant la visita
L'Arxiu posa a disposició del visitant gel hidroalcohòlic
La Casa deth Senhor és un edifici d'estil neoclàssic
Capitell jònic imitant l'estil grec en les columnes del frontó
Foc a terra decorat amb elements de fusta en una de les habitacions de la casa
L'edifici en els primers anys del segle XX
En la part central del frontó es poden veure unes pedres amb inscripcions: Francisco Ademà Subirà; "me fecit"; Ferran VII; 1820 i un escut
La Casa deth Senhor està situada en el carrer Major del poble d'Arròs.
Aquest pertany des de temps antics al comú de Vila i Arròs, que va ser annexat el 1970 al de Vielha e Mijaran.
La unió de dues famílies els Subirà del Senhor d'Arròs i els Ademà dels de Tròi d'Arró la va fer néixer en un entorn de poder i riquesa.
Les dues famílies, segurament emparentades, havien compartit l'alternança de l'ofici de baile de la Bailia General dels terçons de Bossòst i de Lairissa.
Un ofici que passava de pares a fills.
Quan en la família Subirà d'Arròs l'hereva és una dona, Maria Antonia Subirà Ademà, no sorprèn que es casi amb un fill dels Ademà d'Arró.
I des d'Arró arriba un home, Francisco Ademà Subirà, que transformarà el patrimoni dels Subirà i el paisatge urbà d'Arròs amb la construcció d'un edifici d'estil neoclàssic.
Però ell mateix contribuirà a la decadència i desaparició d'aquest patrimoni en mig de històries i de llegendes.
L'edifici de 1820 es projecta seguint l'estil neoclàssic de moda en aquells moments.
Un estil que es veu en la façana (pilastres, columnes d'estil jònic i frontó de línies interrompudes amb obertures en ull de bou i inscripcions) i a les restes de mobiliari (escala, portes i armaris) que s'han conservat.
Francisco Ademà Subirà va dir 'Ara en vaig a fer una (casa) que des d'aquí fins a Barcelona no hi haurà cap més!'.
A la visita a la casa, seu institucional del Conselh Generau d'Aran i de l'Archiu Generau d'Aran, coneixerem les famílies Subirà i Ademà vinculades ara Casa deth Senhor; l'arquitectura d'un edifici d'estil neoclàssic en un petit pòble de montanya i el document de 'Era Querimònia', privilegi atorgat per Jaume II als aranesos en 1313 i custodiat a l'Archiu Generau d'Aran.
Dins dels actes de l'Any europeu del Patrimoni Cultural, el Museu de Terrassa presenta aquesta mostra a diferents espais de la ciutat.
Podeu visitar-la a l'arxiu del 6 de novembre al 28 de desembre, no us la perdeu!
Arriba l'exposició "Els tresors de la Seu d'Ègara: patrimoni singular català".
Després de passar per Brussel·les, el Castell Cartoixa, la Casa Alegre de Sagrera, arriba per fi a l'Arxiu Comarcal del Vallès Occidental - Arxiu Històric de Terrassa (ACVOC-AHT).
Podeu visitar-la del 6 de novembre al 28 de desembre, no us la perdeu!
La Seu d'Ègara conforma un conjunt monumental únic a Europa que té una trajectòria de continuïtat en la història.
El bisbat d'Ègara (fundat cap al 450) va significar l'època de major esplendor d'un recinte on es desenvolupà un conjunt episcopal d'una excepcional importància artística per a l'Europa cristiana occidental.
La pervivència d'elements arquitectònics i artístics d'aquest període (s.
VI-VII), que es manifesta en l'arquitectura dels edificis episcopals de Santa Maria, Sant Miquel i Sant Pere així com en la seva decoració pictòrica, fa únic aquest conjunt dins del patrimoni europeu.
Les darreres publicacions i la nova proposta museística de la Seu d'Ègara han despertat novament l'interès del conjunt per part dels estudiosos de diferents disciplines, fent que les esglésies de Sant Pere estiguin cada cop més presents en diferents publicacions científiques i en congressos i reunions de caràcter museològic, artístic i arqueològic.
Un compendi d'art, d'història i de cultura que ofereix una visió molt ajustada sobre l'extraordinària realitat i evolució d'aquest conjunt, des dels orígens de l'època ibèrica i romana tot passant pels successius períodes alt-medieval, romànic, gòtic i modern fins a arribar a l'actualitat.
Per la seva excepcionalitat dins del patrimoni cultural català i europeu, en aquests moments està en marxa la candidatura de la Seu d'Ègara per obtenir la distinció de Patrimoni de la Humanitat, que atorga la UNESCO, a partir de la convicció, basada en sòlids arguments científics, de la seva singularitat universal.
Ajuntament de Terrassa i Museu de Terrassa
Des de l'Arxiu Comarcal del Vallès Occidental i l'Arxiu Històric de Terrassa, et volem convidar a participar en l'acte "Compromís dels arxius amb la participació i la memòria de les dones"
Des de l'Arxiu Comarcal del Vallès Occidental i l'Arxiu Històric de Terrassa, et volem convidar a participar en l'acte Compromís dels arxius amb la participació i la memòria de les dones, hi comptarem amb les següents intervencions:
- El projecte del Centre de Documentació de Ca la Dona.
- La bretxa de gènere també existeix en els arxius.
Remei Perpinyà Morera, Dra. en Història i Professora de la Universitat Autònoma de Barcelona y de l'Escola Superior d'Arxivística i Gestió de documents
- La presència de les dones a l'arxiu.
Joan Soler Jiménez, Director de l'Arxiu Històric de Terrassa
- Difusió i activitats de l'Arxiu amb perspectiva de gènere.
- Presentació de Compromís dels arxius amb la perspectiva de gènere.
Alicia Valencia Cerdà, Directora de l'Arxiu Comarcal del Vallès Occidental
Arxiu Comarcal del Vallès Occidental - Arxiu Històric de Terrassa
El dia 30 d'octubre a les 18:30 presentarem la restauració
La "Tarifa dels fusters" és un document excepcional imprès i signat el 19 de març de 1871 per tots els professionals i operaris del sector de la fusta de la vila de Terrassa.
Aquest document suposa l'antecedent més antic conegut d'una acció col·lectiva dels professionals de la fusta de la ciutat, que precedirà la consolidació posterior del gremi de la fusta.
El document original es trobava encolat en una taula de fusta, situació que posava a risc la seva conservació.
Durant els mesos de juliol a octubre de 2018 es va encarregar al taller de la conservadora / restauradora Berta Blasi la seva restauració.
Amb aquesta actuació s'ha garantit la conservació futura d'aquest document extraordinari i la preservació de la memòria dels fusters de Terrassa.
Del 5 al 28 de novembre l'Arxiu Comarcal del Vallès Occidental - Arxiu Històric de Terrassa acollirà l'exposició "Catalunya, terra cooperativa!"
Tretze dels fundadors de la Rochdale Society of Equitable Pioneers, considerada la primera cooperativa moderna.
L'ESS (Economia Social i Solidària) té les seves arrels en les cooperatives, que neixen a mitjans del segle XIX com un instrument per millorar les condicions d'existència mitjançant la creació d'associacions per treballar, comprar o vendre en comú.
La recuperació de la memòria històrica mostra la presència del cooperativisme com una fórmula vàlida d'organització de la vida i de l'economia en diferents moments històrics a Catalunya.
Descobreix-ne la història i l'evolució a l'exposició Catalunya Terra Cooperativa.
Organitza: Ajuntament de Terrassa, Arxiu Comarcal del Vallès Occidental i Arxiu Històric de Terrassa
Dimecres 13 a les 19 hores us donarem els resultats de la Cuina Perduda
Un any més l'Arxiu i l'associació de comerciants Terrassa Centre han editat un llibret sobre històries de Terrassa per dinamitzar el comerç de la ciutat i per conèixer millor el nostre passat.
Enguany el llibret es diu La Cuina Perduda de Terrassa que mira d'explicar com hauria estat la cuina de proximitat amb els productes i cultius que feien els nostres avantpassats en època moderna i medieval.
La melca, la serva, les resaigües, el crestó o els torrons, eren productes que es menjaven molt sovint a Terrassa.
Voleu descobrir la nostra gastronomia històrica?
En aquest acte donarem les respostes definitives.
Parlarem de tots aquest productes i descobrirem algunes coses insòlites.
Us convidem vivament a conèixer aquesta història.
Participeu en aquest joc a través de l' enllaç.
Terrassa Centre, Arxiu Comarcal del Vallès Occidental - Arxiu Històric de Terrassa
Durant tot el mes de febrer disposeu de l'exposició "A Gaza i de tornada a casa"
L'Arxiu Comarcal del Vallès Occidental - Arxiu Històric de Terrassa (ACVOC-AHT), conjuntament amb la col·laboració del servei de Solidaritat i Cooperació Internacional (Terrassa Solidaria) trobaràs l'exposició de " A GAZA I DE TORNADA A CASA ", realitzada per la periodista Isabel Pérez.
No dubteu a presenciar aquesta exposició per tal de conèixer més a fons la situació de conflicte entre israelians i palestins.
Consulteu l'horari d'obertura de l'arxiu.
L'Arxiu Comarcal de la Terra Alta està elaborant un taller didàctic per a oferir a les escoles i als instituts de la comarca.
Fins que aquest no estigui finalitzat, us oferim als diferents centres educatius, una visita guiada a l'arxiu.
En un futur i per raons diverses, com els treballs de recerca, pot resultar de gran utilitat per als vostres alumnes saber que tenen accés a la documentació i la informació que només podran trobar a l'Arxiu.
Aprendran tot el procés que haurien de fer si vinguessin a fer una consulta, on hi ha la sala d'atenció al públic, com haurien d'omplir la fitxa d'usuari, la normativa interna de l'ACTA d'accés i ús, i també on i com es conserven els diferents documents.
Si esteu interessats en visitar l'Arxiu amb els vostres alumnes, no dubteu en posar-vos en contacte amb nosaltres.
Seu de l'Arxiu Comarcal de la Terra Alta
L'Arxiu Comarcal de la Terra Alta (ACTA) va ser inaugurat el dia 29 de juny de 2013 al municipi de Gandesa, amb l'objectiu de preservar, conservar i difondre el patrimoni documental de la comarca.
L'Arxiu s'integra dins de la Xarxa d'Arxius Comarcals i està gestionat per la Generalitat de Catalunya, el Consell Comarcal de la Terra Alta i l'Ajuntament de Gandesa.
L'edifici té capacitat per un total 7.000 ml de documentació distribuïts entre dipòsits ordinaris, un dipòsit de suports especials i un dipòsit de gran format.
El 2016 es va realitzar una ampliació dels compactes i actualment l'ACTA té instal·lats 2461 ml de prestatgeria.
L'arxiu disposa d'una sala de consulta amb capacitat per atendre 12 investigadors i 2 punts de connexió a Internet, una sala polivalent per la realització d'actes i exposicions, una sala de desinfecció de documents, una sala de classificació i un moll de descàrrega.
La difusió ha esdevingut un dels grans objectius de l'activitat dels arxius i un dels principals aspectes a potenciar.
L'Arxiu Històric de Tarragona ha realitzat en els darrers anys un notable esforç en aquesta direcció, que s'ha concretat en l'organització de diversos cursos i seminaris de formació i en l'edició, a partir de l'any 2002, de la col·leccio"Materials didàctics de l'Arxiu Històric de Tarragona", de la qual se n'han publicat ja tres números, dos en col·laboració amb el Departament de Pedagogia de la Univeristat Rovira i Virgili i l'altre amb el Camp d'aprenentatge de la ciutat de Tarragona.
D'altra banda, cal remarcar l'especial atenció que es presta a les visites d'alumnes, que han augmentat considerablement i són un indicatiu de l'interès dels docents pel potencial informatiu de l'arxiu i la tasca que s'hi realitza
Guia didàctica per a la història de l'ensenyament a Tarragona
La memòria del passat: quan els pares tenien la teva edat (1965-1977)
Viatge per l'associacionisme al Camp de Tarragona en temps de la II República (1931-1939)